ΕΝΟΤΗΤΑ ΑΡΙΘΜΟΙ

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Αριθμοί  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να κατανοούν βασικό λεξιλόγιο που έχουν διδαχθεί. * Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, κτλ)   Δείκτες επάρκειας:   * Αριθμοί (1-10) * Ερώτηση: Tι αριθμός είναι; | | | |
| **Εισαγωγή (15 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα), Τι κάνετε;  **Τραγούδι:**  *«Ήρθα πάλι στο σχολείο,*  *ήρθα πάλι στο σχολείο*  *ήρθα πάλι στο σχολείο*  *το ελληνικό παιδιά.*  *Για να παίξω με τους φίλους*  *Για να παίξω με τους φίλους*  *Για να παίξω με τους φίλους*  *και να μάθω ελληνικά».*  - Τι μέρα είναι σήμερα; | **Διδακτικά μέσα και υλικά:**  **Οργάνωση τάξης-παιδιών:**  - Παρουσιολόγιο  - Εποπτικό υλικό εισαγωγής του μαθήματος  Κάθονται κυκλικά στην ολομέλεια. | **Αξιολόγηση (Συντρέχουσα**  **& Τελική)** | **Γλώσσα**  Ελληνικά |
| **Αφόρμηση – Παρουσίαση (10 λεπτά):**  Η/Ο εκπαιδευτικός παρουσιάζει μια κούκλα (puppet) η οποία μετράει όλα τα παιδιά στην τάξη. Στη συνέχεια, ζητάει από τα παιδιά να εξηγήσουν τι έκανε η κούκλα.  Η/Ο εκπαιδευτικός ζητά από την κούκλα να τους μάθει να μετράνε. Η κούκλα λέει έναν έναν τους αριθμούς (1-10) δείχνοντας την αντίστοιχη καρτέλα κάθε φορά και τα παιδιά επαναλαμβάνουν. Τέλος, η κούκλα, μαζί με τα παιδιά, μετρούν πόσοι είναι οι παρόντες μαθητές στο σημερινό μάθημα. | * Kούκλα (puppet) * Κάρτες με αριθμούς από 1-10   Οι μαθητές κάθονται κυκλικά και εργάζονται στην ολομέλεια. | Η/ο εκπαιδευτικός ελέγχει εάν οι μαθητές μπορούν να αναφέρουν τον αριθμό που απεικονίζεται, κάθε φορά, στην καρτέλα. | Ελληνικά/Αγγλικά |
| **Δραστηριότητα 1 (10 λεπτά):**  Η/Ο εκπαιδευτικός δείχνει τις καρτέλες με τους αριθμούς και καλεί τους μαθητές να μετρήσουν μαζί του/της. Αρχικά, θα δείξει τις καρτέλες με τη σωστή σειρά 1-10. Κάθε φορά θα τους ζητά να αναφέρουν ποιος αριθμός είναι με διαφορετική ένταση φωνής. Πιο συγκεκριμένα, όταν ο/η εκπαιδευτικός θα σηκώνει ψηλά το χέρι οι μαθητές θα λένε τους αριθμούς δυνατά, όταν θα το έχει στον ώμο,θα χρησιμοποιούν κανονική ένταση φωνής και όταν θα το χαμηλώνει θα τους λένε ψιθυριστά. | * Κάρτες με αριθμούς από 1-10   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν τον αριθμό που απεικονίζεται, κάθε φορά, στην καρτέλα και αν τον προφέρουν σωστά. | Ελληνικά |
| **Δραστηριότητα 2 (10 λεπτά):**  Η/Ο εκπαιδευτικός βάζει το τραγούδι «Οι αριθμοί από το 1 μέχρι το 10». Την πρώτη φορά καλεί τους μαθητές να ακούσουν το τραγούδι και να χορέψουν. Τη δεύτερη φορά, τα παιδιά ακούνε και επαναλαμβάνουν τους αριθμούς παράλληλα με τη μουσική. Στη συνέχεια, η/ο εκπαιδευτικός βάζει το τραγούδι ακόμη μία φορά και λέει στους μαθητές ότι θα το σταματά τυχαία κι αυτοί θα πρέπει να αναφέρουν τον αριθμό που ακολουθεί. | * Τραγούδι “Οι αριθμοί από το 1 μέχρι το 10” * <https://www.youtube.com/watch?v=TzyP5grQgZE>   Η δραστηριότητα γίνεται στην ολομέλεια. | Η/ο εκπαιδευτικός ελέγχει εάν οι μαθητές προφέρουν σωστά τους αριθμούς. | Ελληνικά |
| **Δραστηριότητα 3 (10 λεπτά):**  Η/Ο εκπαιδευτικός κρύβει αντικείμενα μέσα σε μία τσάντα ή κασετίνα (τα αντικείμενα πρέπει να είναι 10 ή λιγότερα). Οι μαθητές είναι χωρισμένοι σε δύο ομάδες. Κάθε ομάδα καλείται να αναφέρει πόσα αντικείμενα πιστεύει ότι υπάρχουν μέσα στην τσάντα. Η ομάδα που θα πλησιάσει περισσότερο στον πραγματικό αριθμό των αντικειμένων είναι η νικήτρια. Η επαλήθευση γίνεται στην ολομέλεια. Καθώς η/ο εκπαιδευτικός βγάζει τα αντικείμενα από την τσάντα καλεί τους μαθητές να μετράνε μαζί της/του.  Το παιχνίδι μπορεί να επαναληφθεί αρκετές φορές. | * Τσάντα με αντικείμενα   Οι μαθητές είναι χωρισμένοι σε δύο ομάδες. | Η/Ο εκπαιδευτικός ελέγχει εάν οι μαθητές προφέρουν σωστά τους αριθμούς. | Ελληνικά |
| **Δραστηριότητα 4 (10 λεπτά):**  Η/Ο εκπαιδευτικός βάζει μουσική στους μαθητές και στο σταμάτημά της θα πρέπει να σχηματίσουν με το σώμα τους ή με τα χέρια τους τον αριθμό που θα τους λέει κάθε φορά (από το 1-10). | * Μουσική (οποιοδήποτε παιδικό ελληνικό τραγούδι)   Η δραστηριότητα γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά τον αριθμό που λέει. | Ελληνικά |
| **Δραστηριότητα 5 (10 λεπτά):**  Η/Ο εκπαιδευτικός τοποθετεί τις καρτέλες με τους αριθμούς στο κέντρο του κύκλου. Στη δραστηριότητα αυτή, κάθε μαθητής θα καλείται να σηκώσει την κατάλληλη καρτέλα, ανάλογα με τον αριθμό που θα του πει ο/η εκπαιδευτικός ή κάποιος άλλος μαθητής, καθώς και να επαναλάβει τον αριθμό. | * Καρτέλες με τους αριθμούς   Οι μαθητές κάθονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο, καθώς και αν το προφέρουν σωστά. | Ελληνικά |
| **Δραστηριότητα 6 (10 λεπτά):**  Η/Ο εκπαιδευτικός χωρίζει τους μαθητές σε δύο ομάδες και τους λέει ότι θα παίξουν το παιχνίδι «μαντήλι». Όλοι οι μαθητές θα κρατάνε από μία κάρτα με έναν αριθμό. Κάθε αριθμός υπάρχει δύο φορές στο παιχνίδι (ένας σε κάθε ομάδα). Η/Ο εκπαιδευτικός θα κρατάει τις δικές της/του κάρτες με αριθμούς από τις οποίες θα επιλέγει κάθε φορά μία τυχαία. Τον αριθμό αυτό θα τον λέει στην ολομέλεια και οι μαθητές που τον έχουν θα πρέπει να πλησιάσουν την/τον εκπαιδευτικό για να πάρουν το μαντήλι. Το παιχνίδι μπορεί να επαναληφθεί αρκετές φορές και τη θέση της/του εκπαιδευτικού να πάρει κάποιος μαθητής. | * Κάρτες με αριθμούς (1-10) * Μαντήλι   Η δραστηριότητα αυτή γίνεται στην ολομέλεια. | Η/Ο εκπαιδευτικός όταν θα δίνει τις κάρτες στους μαθητές δεν θα τους λέει ποιον αριθμό κρατάνε, ώστε να ελέγξει εάν είναι σε θέση να τον γνωρίζουν. Όπου χρειάζεται όμως, θα παρέχει βοήθεια. | Ελληνικά |
| **Δραστηριότητα 7 (10 λεπτά):**  Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Τηλέφωνο». Στο παιχνίδι αυτό η/ο εκπαιδευτικός λέει έναν αριθμό ψιθυριστά σε έναν μαθητή, ο οποίος τον επαναλαμβάνει στον διπλανό του. Η δραστηριότητα αυτή ολοκληρώνεται όταν ο αριθμός φτάσει μέχρι και τον τελευταίο μαθητή, ο οποίος θα πρέπει να διαλέξει την καρτέλα στην οποία απεικονίζεται ο αριθμός που άκουσε. Η/Ο εκπαιδευτικός θα καλεί κάθε φορά όλους τους μαθητές να επαναλάβουν στην ολομέλεια τον ανάλογο αριθμό με το πέρας της δραστηριότητας. | Οι μαθητές εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιος αριθμός είναι. | Ελληνικά |
| **Ολοκλήρωση –Αναστοχασμός-Κλείσιμο (25 λεπτά):**  Η/Ο εκπαιδευτικός δίνει σε κάθε μαθητή από ένα φύλλο εργασίας στο οποίο υπάρχει μια εικόνα με αριθμούς από το 1 μέχρι το 10. Κάθε αριθμός αντιστοιχεί σε ένα χρώμα. Η/Ο εκπαιδευτικός θα αναφέρει με τυχαία σειρά τους αριθμούς και το χρώμα που αντιστοιχεί σε αυτούς, ώστε να ελέγξει εάν οι μαθητές είναι σε θέση να αναγνωρίζουν ηχητικά τους αριθμούς. Κάθε μαθητής θα σημειώσει στο περιθώριο, στο πλάι της εικόνας ποιο χρώμα θα πρέπει να χρησιμοποιήσει για κάθε αριθμό. Έπειτα, θα δοθεί χρόνος για να ολοκληρώσουν την ζωγραφιά τους. | - Φύλλα εργασίας (ένα για κάθε μαθητή)  - Χρωματιστά μολύβια  Οι μαθητές εργάζονται ατομικά. | 1 : μπλε  2: μωβ  3: κίτρινο  4: πορτοκαλί  5: καφέ  6: άσπρο  7: πράσινο  8: ροζ  9: κόκκινο  10: μαύρο | Ελληνικά |